بین المللیءِ سکّېں اعتراضانیِ دُمبءَ، تپاکېں راجانی سازمان (سازمان ملل متحد) هم په صادر بوتگېں حُکماں په ۵۲۹ نفرءِ باروءَ چه مصرءِ حکومتءِ مخالفان که دۏشنبهءِ رۏچءَ صادر بوت ءُ قرار اِنت که گُڈی حکم ماں ۲۸ آوریلءَ په آیاں اعلام ببیت، ایراد گِپت.
فرحان حق تپاکېں راجانی سازمانءِ دبیرءِ رسمی گپ‌‌جنءِ نائب گْوشت : راجانی سازمانءِ جاگاه په متهمانی اعدامءِ حکمءِ جاری کنگءَ نٹگلیت . آئیءَ دېمترءَ گْوشت : مئے کۏشست اېش اِنت که چه اے صادر بوتگېں حُکماں گېشترېں معلوماتے در بگېجېں ءُ پیکه بشری حقوقءِ دیده‌بانءِ نافی بیلای هم زوتازوت اے حکمانی سرءَ ایراز بگیرت.همے پیم امریکایءِ ڈنّی وزارت هم بیانیه‌اے ءِ دُمبءَ وتی سکّېں نگرانیءَ په اخوان المسلمینءِ ۵۲۹‌اېں نفرانی اعدامءِ حکمءَ درشان کُت.امریکایءِ ڈنّی وزارت اے بیانیهءِ تها نبشتگ : على رغم اےکه پدءَ اے حکمانی بررسی هم ممکن‌اِنت، په نظرءَ نیَیت که  گېش چه ۵۲۹ متهمءِ  محاکمه گۏں مراجعه په دلیل ءُ گْواهاں په عادلانه‌اېں طرزے ءُ مناسب گۏں بین المللی معیاران ءُ آئی هم اېوکءَ دۏ جلسهءِ تها ببیت.گْوشگی‌اِنت که اے محکومانی مانجینءَ ڈاکٹر محمد بدیعءِ نام که اخوان المسلمین‌ءِ رهشۏں دئۏک‌اِنت ءُ ڈاکٹر سعید کتاتنی گْوستگېں مجلسءِ رئیس هم گندگءَ بَنت . همے ڈول مصرءِ دادگاه ۱۶ نفر چه اے پاٹ ءِ باسکانءَ چه اتّهامءَ تبرئه کُتگ .
سنت آنلاین